Dobrodružstvo pod vežou - Letz, Štefan, 1900-1960 (Bratislava Vydavateľstvo Spolku slovenských spisovateľov, 2002)
Anotácia: Výber je koncipovaný so zámerom predstaviť vynikajúceho a kultivovaného rozprávača generáciám, ktoré nemali veľa možností zoznámiť sa s autorovou spisbou. Spisovateľský profil mnohostranne činného Štefana Letza sa tvoril najmä v 20-tych rokoch 20. storočia a jeho najplodnejším obdobím boli až 50-te roky. Keďže aj jeho, ako mnohých iných tvorcov modernej slovenskej literatúry, postihli politické represálie nastupujúceho komunistického režimu, do učebníc literatúry sa dostal len ako okrajový autor, hoci nesporne patril do veľkej zostavy predvojnových inovátorov slovenskej prózy. Ani literárna kritika mu nevenovala pozornosť, akú by si zaslúžil. Posledný a jediný výber z tvorby Štefana Letza vyšiel v roku 1977 pod názvom Novely. Z neho vychádza aj tento výber. Spolu s dvomi kratšími novelami z knižného debutu (Obyvatelia dvora, 1927) a rozsiahlejšou novelistickou prózou Dobrodružstvo pod vežou (1958) z jeho poslednej knihy dokresľuje tvorivú osobnosť autora, ktorý moderný rozprávačský výraz opiera o ci
tovosť, schopnosť ironizovať, sarkasticky sa vysmievať prispôsobivým malomeštiakom, konformistom a karieristom a ukazovať v nich "nahých ľudí". Slovenský text.
Keywords: poviedky autorské; spoločenské poviedky; výber z poviedok; próza; Letz, Štefan (slovenský realistický prozaik a modernista, ktorý sa príležitostne venoval aj dráme a publicistike. Nar.19.11.1900 v Budapešti - 02.02.1960 v Rajeckých Tepliciach, Slovensko); slovenská literatúra - texty